מטלה 2 – הנגשת טקסט באמצעות טכנולוגיות סיוע
סטודנטים יקרים,
מטלה אישית זו עוסקת בהנגשת טקסטים לתלמידים עם קשיי קריאה וכתיבה באמצעות טכנולוגיות סיוע.

משקל המטלה: 25% מהציון הסופי בקורס.

מטרת המטלה: לתכנן פעילות לימודית אחת המשלבת שני כלים יישומיים, ולהדגים כיצד היא מסייעת לתלמידים מתקשים בקריאה ובכתיבה.

דרישות המטלה 
עליכם לתכנן פעילות לימודית אחת המשלבת שני כלים מתוך אלה שהוצגו בקורס:
1. כלי אחד להתגברות על קשיי קריאה.
1. כלי שני להתגברות על קשיי כתיבה.

	כלי
	תחום עיקרי

	תוכנת ההקראה ב-Office 365
	קריאה

	Alma Reader
	קריאה

	OneNote
	קריאה

	D-ID
	קריאה

	הקלדה קולית ב-Word
	כתיבה

	Google Docs (הקלדה קולית)
	כתיבה

	Gemini
	קריאה או כתיבה, בהתאם לאופן השימוש



המטלה כוללת שלושה רכיבים: דף תכנון פעילות, סרטון וידאו והערכה מסכמת.

דף תכנון פעילות יכלול
1. תיאור אוכלוסיית היעד: גיל התלמיד, רמתם ומטרת הפעילות.
1. רציונל: הסבר כיצד הפעילות מסייעת לתלמיד עם קשיי קריאה וקשיי כתיבה.
1. מהלך הפעילות: תיאור שלבי הפעילות תוך שימוש בשתי הטכנולוגיות שנבחרו.

סרטון וידאו
1. צלמו תלמיד (או הדמיה) המשתמש בכל אחת משתי הטכנולוגיות במהלך הפעילות.
1. אורך הסרטון: 3–5 דקות.
1. פורמט: קובץ MP4.
1. צילום תלמיד: צילום תלמיד אמיתי מחייב הסכמה בכתב של ההורים ואישור של בית הספר. אם אין הסכמה, השתמשו בהדמיה או צלמו את המסך בלבד, ללא פנים וללא פרטים מזהים.
1. העלו את הסרטון למערכת Moodle.



הערכה מסכמת 
כתבו הערכה קצרה הכוללת:
1. נקודות החוזק של הפעילות.
1. נקודות לשיפור.
1. מידת התאמת הפעילות לקשיי הקריאה והכתיבה של התלמיד.

הנחיות הגשה 
1. דף התכנון וההערכה המסכמת יוגשו בקובץ אחד (Word או PDF), בהיקף של עד 3 עמודים.
1. הסרטון יועלה בנפרד למערכת Moodle.
לפני ההגשה, ודאו שצירפתם:
1. דף תכנון הפעילות
1. סרטון וידאו (הועלה ל-Moodle)
1. הערכה מסכמת
בהצלחה רבה!
